Diari Oficial de la Generalitat Valenciana


Sumari del DOGV 5686, del 23-01-2008 (2008/504)

RESOLUCIÓ de 14 de gener de 2008, del conseller de Justícia i Administracions Públiques, per la qual es declara, en execució de sentència, la superació per l'aspirant Gonzalo José Orellana Pizarro Ruiz de Elvira, de les proves selectives corresponents a la Convocatòria 13/00.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5686

Data del DOGV
:   23-01-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/504


Data del document
:   14-01-2008

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * execució de sentència
    * concurs administratiu
    * recurs administratiu

RESOLUCIÓ de 14 de gener de 2008, del conseller de Justícia i Administracions Públiques, per la qual es declara, en execució de sentència, la superació per l'aspirant Gonzalo José Orellana Pizarro Ruiz de Elvira, de les proves selectives corresponents a la Convocatòria 13/00. [2008/504]  
Amb data 24 d'octubre de 2006, el Tribunal Superior de Justícia de la Comunitat Valenciana -Sala Contenciosa Administrativa, secció segona-, va dictar la sentència núm. 1058/06, estimatòria del recurs d'apel·lació interposat per Gonzalo José Orellana Pizarro Ruiz de Elvira contra la sentència núm. 392/05, de 25 de novembre de 2005, del Jutjat Contenciós Administratiu núm. 7 de València.  
La resolució de la sentència reconeixia, com a situació jurídica individualitzada, el dret de l'actor a ser admés en les proves selectives d'accés al grup B, sector administració especial, informàtics, pel torn de promoció interna, convocatòria 13/00, i a ser convocat per a la realització del segon exercici en condicions d'igualtat amb els altres aspirants admesos en la Resolució de 14 de setembre de 2004, de la conselleria de Justícia i Administracions Públiques.  
Per Resolució de 23 d'abril de 2007 del director general d'Administració Autonòmica, es declarava, en execució de la sentència esmentada, la inclusió del recurrent en la llista definitiva d'admesos a la convocatòria 13/00, de les proves selectives d'accés al grup B, sector administració especial, informàtics, pel torn de promoció interna.   
Concloses les proves selectives celebrades en execució de l'esmentada sentència  
De conformitat amb l'article 118 de la Constitució espanyola, i amb els articles 17.2 de la Llei Orgànica 6/1985, d'1 de juliol, del Poder Judicial i 103.2 de la Llei 29/1998, de 13 de juliol, reguladora de la Jurisdicció Contenciosa Administrativa, que establixen l'obligatorietat de compliment de les sentències i la resta de resolucions fermes dictades per jutges i tribunals de justícia, resolc:  
Primer  
Declarar, a proposta del Tribunal Qualificador, que Gonzalo José Orellana Pizarro Ruiz de Elvira, amb DNI 75.181.413, ha superat les proves selectives d'accés al grup B, sector administració especial, informàtics, pel torn de promoció interna, convocatòria 13/00, amb una puntuació total de 71,53 punts.  
Segon  
De conformitat amb la base 11 de la convocatòria 13/00, en el termini de 20 dies hàbils comptats des de l'endemà al de la publicació de la present resolució en el Diari Oficial de la Comunitat Valenciana, l'aspirant proposat haurà de presentar, davant de la Direcció General d'Administració Autonòmica, fotocòpia compulsada del títol acadèmic exigible segons el que establix la base 2.2 de la convocatòria o el certificat acadèmic que acredite haver realitzat tots els estudis per a l'obtenció del títol. En el cas de titulacions obtingudes en l'estranger fotocòpia compulsada de la credencial que acredite l'homologació que corresponga.  
Igualment, acreditarà els seus coneixements de valencià mitjançant la presentació d'un dels documents previstos en l'article 16 del Decret 33/1999, de 9 de març, del Consell. De no poder acreditar estos coneixements, conforme el que establix l'article 53 de la Llei de la Funció Pública Valenciana, haurà d'assistir als cursos específics que a l'efecte es convoquen. Si no els superara, seguirà obligat a realitzar els successius cursos que l'administració organitze per a l'adquisició del coneixement de valencià exigible.  
Tercer  
Si dins del termini citat, i excepte casos de força major, l'aspirant proposat no presentara la indicada documentació o d'esta es deduïra que no té algun dels requisits exigits en la convocatòria, no podrà ser nomenat funcionari de la Generalitat, sense perjuí de la responsabilitat en què poguera haver incorregut per falsedat en la seua sol·licitud de participació.  
Quart  
Contra la present resolució, podrà promoure's, per les parts legitimades, incident d'execució de sentència, davant del Jutjat Contenciós Administratiu núm. 7 de València, de conformitat amb la Llei 29/1998, de 13 de juliol, de la Jurisdicció Contenciosa Administrativa.  
València, 14 de gener de 2008.- El conseller de Justícia i Administracions Públiques: Fernando de Rosa Torner.